text: KIF Kolding København flytter semifinale hjem til Kolding
  13 maj 2016 kl. 08.30
  KIF Kolding København flytter semifinalekampen mod Bjerringbro-Silkeborg til Kolding. Det var ellers meningen at spille den i Brøndby.
  Kampen spilles nu i  Sydbank Arena Kolding søndag den 22. maj kl. 14.00, da Brøndbyhallen er lejet ud til messe. Det sker  efter beslutning truffet af spillere og ledelsen.
  I første omgang var meldingen ellers, at kampen blev flyttet fra Brøndby til Farum.  
  Målmand Kasper Hvidt beskriver betydningen af en fyldt Sydbank Arena Kolding på denne måde:
  -  En proppet Sydbank Arena kan betyde forskellen på at vinde og tabe. Derfor er det overordentligt vigtigt, at alle med KIF-hjerte kommer til DM-semifinalen, lyder det opfordrende fra rutinerede Kasper Hvidt på KIFs hjemmeside. 
  Det første semifinaleopgør mod Bjerringbro-Silkeborg spilles på onsdag i Silkeborg.
  